Autoritatea de Supraveghere Financiară (ASF) a publicat noile tarife de referință pentru asigurarea obligatorie RCA. Acestea au crescut la toate categoriile de vârstă, pentru toate capacitățile cilindrice. Prețurile de referință anunțate de ASF în octombrie 2019 pot fi consultate aici.

Astfel, cel mai mic tarif de referință RCA, de 691 de lei, este pentru șoferii cu vârste între 31 și 40 de ani, care conduc mașini cu o capacitate cilindrică sub 1200 de centimetri cubi. Cel mai mare tarif de referință, de 2.870 de lei, este destinat șoferilor sub 30 de ani care conduc mașini cu motoare de peste 2.500 cmc.

Tarifele de referință nu reprezintă tarife la care sunt încheiate polițele RCA în piață. Prețul unei asigurări este influențat de sistemul Bonus-Malus. Astfel, șoferii care nu au provocat daune primesc o reducere a prețului poliței, în timp ce șoferii care au provocat daune vor plăti mai mult pentru asigurare. Există 8 nivele Bonus, iar ele pot atrage o reducere maximă de 50%. Există 8 nivele Malus, iar ultimul nivel aduce o creștere a prețului de 80%.

Tarifele de referință pentru șoferii sub 30 de ani

Tarifele pentru șoferii sub 30 de ani sunt de 1.030 de lei pentru mașinile sub 1200 cmc, 1.043 lei pentru cele între 1201-1400 cmc, 1.225 lei pentru 1401-1600 cmc, 1.385 lei pentru mașinile care au între 1601-1800 cmc, 1.523 de lei pentru 1801-2000 cmc, 2.147 de lei pentru 2001-2500 cmc și 2.870 de lei pentru mașinile care au motoare de peste 2500 de centimetri cubi.

Tarifele de referință pentru șoferii între 31 și 40 de ani

Tarifele pentru șoferii între 31 și 40 de ani sunt de 691 de lei pentru mașinile sub 1200 cmc, 709 lei pentru cele între 1201-1400 cmc, 832 lei pentru 1401-1600 cmc, 941 lei pentru mașinile care au între 1601-1800 cmc, 1.035 de lei pentru 1801-2000 cmc, 1.497 de lei pentru 2001-2500 cmc și 1.950 de lei pentru mașinile care au motoare de peste 2500 de centimetri cubi.

Tarifele de referință pentru șoferii între 41 și 50 de ani

Tarifele pentru șoferii între 41 și 50 de ani sunt de 709 de lei pentru mașinile sub 1200 cmc, 726 lei pentru cele între 1201-1400 cmc, 853 lei pentru 1401-1600 cmc, 964 lei pentru mașinile care au între 1601-1800 cmc, 1.061 de lei pentru 1801-2000 cmc, 1.534 de lei pentru 2001-2500 cmc și 1.998 de lei pentru mașinile care au motoare de peste 2500 de centimetri cubi.

Tarifele de referință pentru șoferii între 51 și 60 de ani

Tarifele pentru șoferii între 51 și 60 de ani sunt de 697 de lei pentru mașinile sub 1200 cmc, 715 lei pentru cele între 1201-1400 cmc, 840 lei pentru 1401-1600 cmc, 949 lei pentru mașinile care au între 1601-1800 cmc, 1.044 de lei pentru 1801-2000 cmc, 1.510 de lei pentru 2001-2500 cmc și 1.967 de lei pentru mașinile care au motoare de peste 2500 de centimetri cubi.

Tarifele de referință pentru șoferii peste 60 de ani

Tarifele pentru șoferii peste 60 de ani sunt de 698 de lei pentru mașinile sub 1200 cmc, 715 lei pentru cele între 1201-1400 cmc, 840 lei pentru 1401-1600 cmc, 949 lei pentru mașinile care au între 1601-1800 cmc, 1.044 de lei pentru 1801-2000 cmc, 1.510 de lei pentru 2001-2500 cmc și 1.967 de lei pentru mașinile care au motoare de peste 2500 de centimetri cubi.

Tarifele de referinţă au fost calculate, potrivit prevederilor legale, de o companie independentă - Ernst & Young Assurance Services SRL - în funcţie de: categoriile de vehicule (autoturisme, autovehicule transport marfă, autovehicule transport persoane etc.), de tipul asiguratului (persoană juridică/persoană fizică), de vârsta asiguraților în cazul persoanelor fizice, precum și de caracteristicile tehnice ale vehiculelor (capacitatea cilindrică sau puterea, masa maximă autorizată, numărul de locuri).

Modificările tarifelor de referință estimate pentru fiecare segment de risc sunt generate, în principal, de evoluția daunalității în perioadele de referință luate în considerare în cadrul celor două exerciții de calcul.

Editor web: Vlad Mironescu